b'\n_START_ARTICLE_\nQuirinus\n_START_PARAGRAPH_\nQuirinus oli jumala roomalaisessa mytologiassa. Alun perin Quirinus oli sabiinilaisten sodanjumala. Rooman seitsem\xc3\xa4st\xc3\xa4 kukkulasta Quirinalis sai nimens\xc3\xa4 jumalan mukaan. Quirinus muodosti Juppiterin ja Marsin kanssa roomalaisten ensimm\xc3\xa4isen niin sanotun jumaltriadin. My\xc3\xb6hemmin Juno ja Minerva syrj\xc3\xa4yttiv\xc3\xa4t Quirinuksen ja Marsin. Quirinus yhdistettiin viimeist\xc3\xa4\xc3\xa4n tasavallan lopulla Rooman myyttiseen perustajaan Romulukseen. Keisariajalla Quirinus oli yksi Janus-jumalasta k\xc3\xa4ytetyist\xc3\xa4 nimist\xc3\xa4, Janus Quirinus._NEWLINE_Quirinalis-kukkulalla sijaitsi Quirinuksen temppeli, joka rakennettiin vuonna 293 eaa. Augustus uudisti temppelin vuonna 16 eaa.'